ভোটার কার্ড থাকলেও এনুমারেশন ফর্ম পেলেন না, আতঙ্কে অসুস্থ দম্পতি

মথুরাপুর: ভোটার কার্ড (Voter Card) থাকলেও এনুমেরেশন ফর্ম (Enumeration Form) পাননি মথুরাপুরের (Mathurapur) দম্পতি, আতঙ্কে অসুস্থ মথুরাপুরের বাসিন্দা ঝন্টু হালদার (Jhantu Halder)। এসআইআর প্রক্রিয়ায় এনুমেরেশন ফর্ম না পাওয়ায় আতঙ্কিত দম্পতি। দক্ষিণ ২৪ পরগনার (South 24 Pargana) মথুরাপুর ১ নং ব্লকের দেবীপুর অঞ্চলের তেঁতুলবেড়িয়া গ্রামের ১১ নং বুথের ঘটনা।

জানা যায়, মথুরাপুর এক নম্বর ব্লকের তেঁতুলবেড়িয়া ১১ নম্বর বুথের বাসীন্দা ঝন্টু হালদার ও স্ত্রী শিখা হালদারের ভোটার কার্ড রয়েছে, অভিযোগ ভোটার তালিকায় নাম নেই দুজনের। পরিবারের অন্যান্য সদস্যরা এসআইআর প্রক্রিয়ায় এনুমেরেশন ফর্ম পেলেও তাদের স্বামী স্ত্রীর ফর্ম আসেনি। এরই জেরে আতঙ্কে অসুস্থ হয়ে পড়ছেন ঝন্টু হালদার।

ঝন্টুর স্ত্রীর দাবি, ভোটার তালিকা থেকে তাদের নাম কেটে দেওয়া হয়েছে। কেন তাদের নাম কেটে দেওয়া হয়েছে? কারা এই নাম কেটেছে তার কোন সদুত্তর তারা পায়নি। আর নিজেদের নাম ভোটার তালিকায় না থাকায় এমনকি এনুমেরেশন ফর্ম না পাওয়ায় অসুস্থ হয়ে পড়েছেন ঝন্টু হালদার।

আর এই ঘটনাই শুরু হয়েছে রাজনৈতিক চাপানউতোর।

তৃণমূল কংগ্রেসের ব্লক সভাপতি মানবেন্দ্র হালদার বলেন, আমাদের ব্লকে এরকম একাধিক অভিযোগ পেয়েছি। কেন্দ্রীয় সরকার পরিকল্পনা করে নির্বাচন কমিশনের দিয়েই এই নাম বাতিল করাচ্ছে। যদি কোন বৈধ ভোটারের নাম বাতিল হয় তাহলে বৃহত্তর আন্দোলন শুরু হবে।

আরও পড়ুন- IC লিটনকেই বোলপুর থেকে পাঠিয়ে দেওয়া হল জলপাইগুড়ি

অন্যদিকে স্থানীয় বিজেপি নেতৃত্ব জানান কেন সাধারণ মানুষ এনুমেরেশন ফর্ম পাবে না? ঝন্টু হালদার বিজেপির মিটিংয়ে গিয়েছিলেন, তাই এদের ভোটার তালিকা থেকে নাম কেটে দেওয়া হয়েছে। আমরা নির্বাচন কমিশনের দ্বারস্থ হব।

অবশ্য এই ঘটনায় ওই বুথের বিএলও সাধুরাম সর্দারের কাছে জিজ্ঞাসা করা হলে তিনি কোন সদুত্তোর দিতে পারেননি, এমনকি ক্যামেরার সামনে তিনি কোনও মন্তব্য করতে চাননি।

দেখুন আরও খবর-